CELEX: 62018CA0127
Language: ro
Date: 2019-05-08 00:00:00
Title: Cauza C-127/18: Hotărârea Curții (Camera întâi) din 8 mai 2019 (cerere de decizie preliminară formulată de Nejvyšší správní soud — Republica Cehă) — A-PACK CZ s.r.o./Odvolací finanční ředitelství (Trimitere preliminară — Sistemul comun al taxei pe valoarea adăugată (TVA) — Directiva 2006/112/CE — Articolele 90 și 273 — Neplata totală sau parțială de către debitor a sumei datorate persoanei impozabile în temeiul unei operațiuni supuse TVA-ului — Bază de impozitare — Reducere — Principiile neutralității fiscale și proporționalității)

8.7.2019   
            
            
               RO
            
            
               Jurnalul Oficial al Uniunii Europene
            
            
               C 230/12
            
         
      Hotărârea Curții (Camera întâi) din 8 mai 2019 (cerere de decizie preliminară formulată de Nejvyšší správní soud — Republica Cehă) — A-PACK CZ s.r.o./Odvolací finanční ředitelství
      (Cauza C-127/18) (1)
      
      (Trimitere preliminară - Sistemul comun al taxei pe valoarea adăugată (TVA) - Directiva 2006/112/CE - Articolele 90 și 273 - Neplata totală sau parțială de către debitor a sumei datorate persoanei impozabile în temeiul unei operațiuni supuse TVA-ului - Bază de impozitare - Reducere - Principiile neutralității fiscale și proporționalității)
      (2019/C 230/14)
      Limba de procedură: ceha
      
         Instanța de trimitere
      
      Nejvyšší správní soud
      
         Părțile din procedura principală
      
      
         Recurentă: A-PACK CZ s.r.o.
      
         Intimată: Odvolací finanční ředitelství
      
         Dispozitivul
      
      Articolul 90 din Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată trebuie interpretat în sensul că se opune unei legislații naționale precum cea în discuție în litigiul principal, care prevede că persoana impozabilă nu poate efectua rectificarea bazei de impozitare în scopuri de taxă pe valoarea adăugată (TVA), în caz de neplată totală sau parțială de către debitorul său a unei sume datorate în temeiul unei operațiuni supuse acestei taxe, dacă debitorul nu mai este plătitor de TVA.
      
         (1)  JO C 152, 30.4.2018.